text: Menneskesmugler forsøgte at bestikke betjent
  23 september 2015 kl. 08.29
  En 30-årig kvinde er blevet dømt for menneskesmugling og forsøg på bestikkelse.
  Den tyske kvinde blev stoppet i kontrol ved Frøslev. I bilen sad en nigeriansk mand, som den 30-årige kvinde ville smugle ind i Danmark.
  Da hun blev afsløret, forsøgte hun at bestikke betjenten med en 50 Euro-seddel.
  Hun har nu fået en straf på 40 dages fængsel ved retten i Sønderborg, skriver politiet i en pressemeddelelse. Derudover har hun fået indrejseforbud til Danmark de næste seks år.
  Den nigeriansk mand har søgt asyl i Danmark.
  